хумористични анекдоти за Свети Петър
Събрали се в Чистилището трима, умрели в една и съща секунда. Дошъл Свети Петър и започнал да ги разпитва как са умрели за да ги разпредели за Рая или Ада. Първият започнал разказа си:
- Връщам се аз от командировка, влизам в спалнята и какво да видя! Жената трепери, а на стола стоят сгънати мъжки риза и панталон. Побеснях! Обърнах апартамента на опаки ама никого не открих! Излизам на балкона и гледам един по потник и боксерки бяга, ама чак петите му в задника удрят! Твоята мама викам си сега те пипнах! Огледах се да му хвърля нещо, ама пусто няма… Само хладилника. Прежалих го! Вдигнах го и го хвърлих. Да ама ризата ми се закачи за дръжката и аз полетях с него от 5 етаж. Вторият започнал разказа си:
- Абе правя си аз кросчето и вече на финала нещо ме цапардоса в главата и повече не помня! Третият въздъхнал и казал:
- Абе стоя си аз в хладилника…